ddrg/super_eurlex huggingface dataset:
74.

beklager, at denne byrde ikke er blevet fordelt på alle, der handlede uansvarligt, og at beskyttelsen af obligationsejerne blev betragtet som en nødvendighed for EU af hensyn til den finansielle stabilitet; anmoder Rådet om at aktivere den ramme, som det fastlagde for behandlingen af overtagne aktiver for at bryde den onde cirkel mellem stater og banker og lette den offentlige gældsbyrde i Irland, Grækenland, Portugal og Cypern; opfordrer kraftigt Eurogruppen til at holde sit løfte om at undersøge situationen i den irske finanssektor med henblik på en yderligere forbedring af bæredygtigheden af justeringen i Irland og opfordrer i lyset af ovenstående Eurogruppen til at holde sit løfte over for Irland om at finde en løsning på bankernes gældsbyrde; mener, at det særligt bør overvejes at anvende stabilitets- og vækstpagten på relevant overtaget gæld, idet sådan gæld i Irland opfattes som uretfærdig og som en byrde for landet under fleksibilitetsbestemmelserne i den reformerede pagt; mener, at på længere sigt bør fordelingen af omkostningerne afspejle fordelingen af indehavere af beskyttede obligationer; noterer sig de irske myndigheders krav om en overførsel af den andel af den offentlige gæld, der svarer til ESM's udgifter til bail-out af finanssektoren;
understreger, at NATO's planer med hensyn til BMD på ingen måde er rettet mod Rusland, og at NATO er parat til at samarbejde med Rusland for så vidt angår et samarbejde mellem to uafhængige missilforsvarssystemer — nemlig NATO's og Ruslands BMD; understreger, at et effektivt samarbejde med Rusland kan give konkrete fordele, men at det skal udvikles på grundlag af fuld gensidighed og gennemsigtighed, da det er altafgørende at styrke den gensidige tillid for at sikre en gradvis udvikling af et sådant samarbejde; bemærker i denne forbindelse, at det er kontraproduktivt at flytte russiske missiler tættere på NATO- og EU-grænser;
J.

der henviser til, at Kommissionens erklærede hensigt med at imødekomme behovet for specifikke nanorelaterede mærkningskrav vedrører fødevaretilsætningsstoffer på EU-listerne som led i genvurderingsprogrammet er uhensigtsmæssig, da det blander sikkerhedsspørgsmål sammen med generelle mærkningskrav for information af forbrugerne; mener også, at dette antyder, at Kommissionen sætter spørgsmålstegn ved selve behovet for særlig nanomærkning, hvilket strider imod bestemmelserne i artikel 18, stk. 3, i forordningen om fødevareinformation til forbrugerne; påpeger, at et fødevaretilsætningsstof enten er et nanomateriale eller ikke er det, og at sådanne mærkningskrav skal gennemføres for alle tilladte fødevaretilsætningsstoffer, der er nanomaterialer, uanset anvendelsesbetingelserne eller andre specifikationer;
27.

fremhæver betydningen af en sikker, diversificeret og økonomisk overkommelig energiforsyning til Ukraine: understreger i den forbindelse at energifællesskabet, for hvilket Ukraine har formandskabet i 2014, og opbygningen af Ukraines resistens over for Ruslands trusler på energiområdet begge spiller en strategisk rolle; minder om behovet for at øge EU’s lagerkapacitet og sikre gastransport i den modsatte retning fra EU-medlemsstaterne til Ukraine; glæder sig over Kommissionens forslag om at modernisere Ukraines gastransitsystem og om at hjælpe landet med at betale sin gæld til Gazprom; fremhæver det presserende behov for at gøre yderligere fremskridt hen imod udformningen af en fælles energisikkerhedspolitik med et robust indre marked og en diversificeret energiforsyning og for at arbejde for en fuldstændig gennemførelse af den tredje energipakke for på denne måde at gøre EU mindre afhængig af russisk olie og gas;
37.

opfordrer MEP'erne i Udvalget for Andragender til at vedtage nogle endelige interne regler for at sikre maksimal effektivitet og åbenhed i udvalgets arbejde og til at fremsætte forslag til en revision af Europa-Parlamentets forretningsorden i overensstemmelse hermed for at konsolidere deres konstante bestræbelser på at forbedre arbejdsmetoderne under hele den syvende valgperiode; opfordrer Udvalget for Andragender til at fastsætte nogle klare frister i proceduren for andragender med henblik på at nedbringe behandlingstiden for andragender i Europa-Parlamentet og gøre hele proceduren endnu mere gennemsigtig og demokratisk; understreger, at der hermed kan indføres en fast behandlingstid for andragender fra registreringen til den endelige afslutning af sagen i Europa-Parlamentet i lighed med de eksisterende frister for arbejdet med lovgivningsmæssige og ikke-lovgivningsmæssige dossierer; mener, at disse frister bør ledsages af en varslingsmekanisme, som automatisk gør medlemmerne opmærksomme på andragender, hvor der ikke er sket noget eller ikke har været korrespondance i et længere tidsrum for at undgå, at ældre andragender holdes åbne i årevis uden nogen væsentlig grund; minder om, at undersøgelsesrejser er et af de centrale efterforskningsmæssige instrumenter for Udvalget for Andragender, og at der derfor er et presserende behov for en revision af de relevante regler, så de nyvalgte medlemmer kan gennemføre effektive besøg og rapportere hurtigt tilbage til andragerne og udvalget om deres resultater og henstillinger;
28.

opfordrer indtrængende myndighederne i KSA til at ophæve systemet med mandligt formynderskab og advarer om, at loven om beskyttelse af kvinder mod vold i hjemmet, som blev vedtaget den 26. august 2013, først vil være effektiv, når Saudi-Arabiens system med mandligt formynderskab ophæves, idet det hæmmer kvinders mulighed for at anmelde tilfælde af misbrug i hjemmet eller seksuelt misbrug; opfordrer indtrængende myndighederne til at ophæve alle restriktioner for kvinders rettigheder, herunder for deres frie bevægelighed, for deres sundhed, uddannelse og ægteskab, for deres beskæftigelsesmuligheder og for deres status som juridiske personer og for deres repræsentation i retssager samt at afskaffe enhver form for diskrimination af kvinder i familieretten og i privatlivet og det offentlige liv for at fremme deres deltagelse i det økonomiske, sociale, kulturelle og politiske liv; glæder sig over den globale kampagne, som støtter ophævelsen af kvinders forbud mod at føre bil; opfordrer myndighederne til at afholde sig fra at udøve pres på de personer, der kæmper for kvinders ret til at føre bil; minder desuden den saudiarabiske regering om dens forpligtelser i henhold til konventionen om afskaffelse af alle former for diskrimination imod kvinder og konventionen om barnets rettigheder, samt dem der ligeledes påhviler den som følge af FN's Generalforsamlings resolution 53/144, hvori erklæringen om menneskerettighedsforkæmpere vedtages; henleder opmærksomheden på, at det er nødvendigt at fremme denne type af bevidstgørelseskampagner og at rette dem mod mænd, således at de også bliver bevidste om kvinders rettigheder og om de overordnede konsekvenser for samfundet af manglende respekt for disse rettigheder; insisterer på, at denne information skal nå helt ud i landområderne og områder, der er isoleret fra resten af landet;
C.

der henviser til, at egyptiske væbnede styrker for nylig har iværksat militæroperationer på Sinaihalvøen for at bekæmpe terrorgrupper og ekstremistiske grupper og for at genoprette sikkerheden; der henviser til, at Egyptens regering og sikkerhedsstyrker synes ude af stand til at få sikkerhedskrisen på Sinaihalvøen under kontrol; der henviser til, at lovløsheden i regionen giver kriminelle netværk, menneskehandlere og kriminelle bander mulighed for at arbejde uhindret og ustraffet; der henviser til, at menneskehandel tilsyneladende fortsætter med uformindsket styrke på trods af den igangværende offensiv af de egyptiske sikkerhedsstyrker på Sinaihalvøen; der henviser til, at Sinaihalvøen længe har fungeret som en smuglerrute ind og ud af Gaza-striben; der henviser til, at der er bekymring over en medieblokering om udviklingen på Sinaihalvøen;
29.

tager skarpt afstand fra den konstante pression, Rusland udøver over for landene i det østlige partnerskab ved hjælp af økonomiske, politiske og militære redskaber, fordi det anser styrkede forbindelser mellem EU og landene i det østlige partnerskab for at være i modstrid med dets egne interesser; fremhæver behovet for at tage dette op i drøftelser med Rusland samt behovet for en alvorlig drøftelse i EU's medlemsstater om nye metoder til konstruktivt at inddrage Rusland i initiativer, der afspejler fælles interesser, inden for rammerne af et sikkert, stabilt og fremgangsrigt europæisk naboskab, og dermed overvinde den forældede og farlige tankegang om interessesfærer; opfordrer EU til at træffe konkrete foranstaltninger, herunder økonomisk bistand, lempelse af handelsordninger, projekter om forbedring af energisikkerhed og økonomisk modernisering, for at støtte landene i det østlige partnerskab for så vidt angår deres EU-ambitioner og til at vedtage en fælles strategi over for Rusland; opfordrer endvidere til en ærlig og åben dialog med tredjelande med henblik på at maksimere indsatsen for at udvikle synergier, som er til fordel for landene i det østlige partnerskab;
5.

kræver, at import af dåsetun og andre fiskerivarer fra Thailand så vidt muligt underlægges de samme konkurrencevilkår som dem, der gælder for fiskerivarer fra EU; mener, at dette krav især indebærer, at frihandelsaftalen skal indeholde et ambitiøst kapitel om handel og bæredygtig udvikling, som forpligter Thailand til at respektere, fremme og gennemføre internationalt anerkendte arbejdsstandarder som fastlagt i de grundlæggende ILO-konventioner, herunder konventionerne om tvangsarbejde og de værste former for børnearbejde; mener desuden, at der også bør føres streng kontrol med, at menneskerettighederne og bestemmelserne vedrørende miljøbeskyttelse, bevarelse og bæredygtig udnyttelse af fiskeressourcerne, bekæmpelse af ulovligt, urapporteret og ureguleret fiskeri og EU’s sundhedsmæssige og plantesundhedsmæssige regler overholdes; mener i denne forbindelse, at Kommissionen regelmæssigt bør aflægge rapport til Europa-Parlamentet om Thailands overholdelse af de ovennævnte forpligtelser;
62.

gentager betydningen af, at EU til stadighed forsvarer OHCHR's uafhængighed og således sikrer, at OHCHR fortsat kan varetage sin opgave effektivt og upartisk; fremhæver, at det er afgørende for, at OHCHR forbliver upartisk og fungerer tilfredsstillende, at det sikres tilstrækkelig finansiering, navnlig i betragtning af at flere nyligt opståede situationer har skabt behov for at åbne nye regionale OHCHR-kontorer; understreger betydningen af at sikre tilstrækkelig finansiering til at dække de traktatfæstede organers stigende arbejdsbyrde; opfordrer EU til at føre an i indsatsen for at sikre et velfungerende traktatorgansystem, herunder hvad angår tilstrækkelig finansiering;
9.

mener, at det er nødvendigt at styrke samarbejdet mellem Europa-Parlamentets kompetente udvalg og Europarådets Parlamentariske Forsamling yderligere i overensstemmelse med forretningsordenens artikel 199, navnlig ved at afholde regelmæssige møder og ad hoc-møder, og udpege kontaktpunkter på begge sider; giver Europarådets repræsentanter (relevante PACE-udvalg, Venedigkommissionen, CEPEJ, kommissæren for menneskerettigheder) en stående invitation til at deltage i de relevante møder i Europa-Parlamentets udvalg;
26.

minder om, at ejendomsretten kan sikres på forskellige måder, forudsat at rettighederne for brugere og ejere af jord er klare og tydelige; minder om, at der ud over formelle skøder kan opnås sikkerhed gennem klare og langsigtede forpagtningsaftaler eller formel anerkendelse af sædvaneretlige rettigheder og uformelle bosættelser med tilgængelige og effektive tvistbilæggelsesmekanismer; opfordrer EU til at yde støtte til kapacitetsudvikling og til uddannelsesprogrammer inden for jordforvaltning med det formål at sikre jordrettigheder for de fattige og sårbare befolkningsgrupper, herunder gennem matrikelopmåling og registrering, samt gøre en indsats for at udstyre uddannelsesinstitutioner i udviklingslandene med de nødvendige redskaber hertil;
27.

gentager sin dybe bekymring over, at Pakistans blasfemilove — som kan medføre dødsstraf, og som ofte bruges som begrundelse for censur, kriminalisering, forfølgelse af og i visse tilfælde mord på medlemmer af politiske og religiøse mindretal — kan misbruges på en måde, der rammer personer inden for alle trosretninger i Pakistan; understreger, at afvisningen af at ændre eller tilbagekalde blasfemilovene skaber et miljø, hvor mindretalsgrupper til stadighed vil være udsatte; opfordrer den pakistanske regering til at indføre et moratorium for anvendelsen af disse love som et første skridt hen imod revidering og tilbagekaldelse af dem og til i fornødent omfang at efterforske og retsforfølge intimiderings-, trussels- og voldskampagner mod kristne, ahmadier og andre udsatte grupper;
22.

henviser til den omstændighed, at små og mellemstore virksomheder kan spille en vigtig rolle på frømarkedet og i planteforædlingssektoren i EU på grund af deres betydelige bidrag til kommerciel planteforædling, og understreger deres evne til at omsætte forskning og viden til nye kommercielle produkter; bemærker, at eftersom planteforædlingssektoren bliver stadig mere forskningsintensiv og højteknologisk, kan de omkostninger og værktøjer, som er nødvendige for at udvikle og markedsføre en ny sort, udgøre en hindring for mindre virksomheder; mener, at en sortsbeskyttelse af en passende varighed og fuld adgang til forskningsresultater kan bidrage betydeligt til at sikre fælles spilleregler og påpeger, at det er yderst vigtigt, at investeringerne i disse virksomheder i EU opretholdes også i fremtiden;
47.

opfordrer medlemsstaterne til at finansiere organisationer, som arbejder på stedet, med støtte og exit-strategier, til at sikre ofre for menneskehandel eller seksuel udnyttelse sociale tjenesteydelser, herunder vandrende og udokumenterede personer, ved at vurdere deres individuelle behov og risici for at for at yde passende bistand og beskyttelse, og til at gennemføre politikker — med en holistisk tilgang og gennem forskellige politi-, immigrations-, sundheds- og uddannelsestjenester — der sigter mod at hjælpe udsatte kvinder og mindreårige ud af prostitution, samtidig med at det sikres, at sådanne programmer har et retsgrundlag og de nødvendige midler til at nå dette mål; understreger nødvendigheden af psykologisk opfølgning og social genintegrering af ofre for seksuel udnyttelse; påpeger, at denne proces tager tid og kræver, at der opbygges et livsprojekt som et troværdigt og holdbart alternativ for tidligere prostituerede;
42.

glæder sig over, at Kommissionen vil integrere regionerne i den yderste periferi i de transeuropæiske net, men beklager, at størstedelen af disse regioner er blevet udelukket fra hovedkorridorerne og dermed fra CEF-finansiering; opfordrer Kommissionen til at tage denne udelukkelse op til fornyet overvejelse inden for rammerne af sin strategi for regionerne i den yderste periferi og til at garantere investeringer i transporten i disse regioner for at imødegå udfordringerne i tilknytning til deres fjerne beliggenhed og økarakter; opfordrer Kommissionen til at etablere en særlig sektorspecifik ramme for regionerne i den yderste periferi for at fremme tilgængeligheden og forbindelserne mellem disse regioner og det europæiske fastland;
39.

fastholder sit engagement i nøje at overvåge SOLVIT's fremskridt; opfordrer indtrængende Kommissionen til at udarbejde målelige milepæle for den ønskede udvikling af SOLVIT; tilskynder medlemsstaterne til ligeledes at fastsætte deres egne målelige mål og frister for udviklingen af sagsbehandling i de lokale SOLVIT-centre; mener i denne forbindelse, at en opdeling mellem borgerrelaterede sager og erhvervsrelaterede sager med henblik på at overvåge fremskridt kan være vejen frem; mener, at det bør genovervejes at erstatte den uformelle procedure med en lovgivningsmæssig retsakt, såfremt disse mål ikke nås, idet der tages højde for eksisterende mekanismer som dem, der er fastlagt i direktiv 2013/11/EU om alternativ tvistbilæggelse og forordning (EU) nr. 524/2013 om onlinetvistbilæggelse; opfordrer indtrængende Rådet til at følge Parlamentets ambition i denne henseende; opfordrer Kommissionen og medlemsstaterne til nøje at overvåge fremskridt hen imod opfyldelsen af disse SOLVIT-mål på EU-plan og nationalt plan inden for det europæiske semester;
13.

er i denne sammenhæng af den opfattelse, at en visumfri aftale mellem EU og Ukraine er en måde at reagere på opfordringerne fra det ukrainske civilsamfund og de studerende, som demonstrerede i de seneste dage; påpeger, at en sådan aftale vil optrappe udvekslingerne og de mellemfolkelige kontakter mellem civilsamfundene, og dermed øge den gensidige forståelse, og ville gavne de økonomiske kontakter; opfordrer Kommissionen til at fremlægge et forslag med henblik på at sætte Ukraine på listen over tredjelande, hvis statsborgere ikke er underlagt visumpligt; opfordrer også medlemsstaterne til fuldt ud at gennemføre den gældende visumlempelsesaftale med henblik på at lette adgangen til EU, især for studerende og forskere;
111.

anmoder Kommissionen om at lægge større vægt på overvågningen og sikringen af medlemsstaternes konkrete gennemførelse af EU-lovgivningen; finder, at dette skal være en politisk prioritet i betragtning af det betydelige svælg, der ofte ses mellem politikker vedtaget på EU-plan og gennemførelse heraf på nationalt plan; gør opmærksom på, at enhver strategisk planlægning må trække på erfaringerne fra tidligere gennemførelse, hvorfor sådan planlægning ikke må bestå af blot en liste over målsætninger og prioriteter, men snarere af en fremadskuende plan i den hensigt at vurdere gennemførelsen; bemærker, at dette, for så vidt angår borgernes og de bosiddendes rettigheder, skal ske fra den første dag, en retsakt træder i kraft; mener, at der skal gøres mere for at opnå konkret gennemførelse, herunder i form af samordning og samarbejde mellem Kommissionen, medlemsstaterne og agenturerne og for at bistå medlemsstaterne med retningslinjer, praktisk støtte og udveksling af bedste praksis; er af den mening, at grundene til den manglende gennemførelse af EU-lovgivningen bør indkredses og imødegås, om nødvendigt via traktatbrudsprocedurer;
1.

henstiller til Rådet: a) at opstille en fælles EU-liste over de embedsmænd, der var ansvarlige for Sergei Magnitskys død, for den efterfølgende mørklægning af sagen og for den løbende og vedvarende chikanering af hans mor og enke b) at udstede og håndhæve et EU-omfattende visumforbud for disse embedsmænd og indefryse eventuelle økonomiske aktiver, som de selv eller deres nærmeste familie måtte besidde i Den Europæiske Union c) at åbne mulighed for en regelmæssig revision af den foreslåede liste over personer med visumforbud d) i overensstemmelse med »Sergei Magnitsky Rule of Law Accountability Act« fra 2012 at opføre, blandt andre, følgende russiske statsborgere på en EU-omfattende visumforbudsliste og beslaglægge alle de økonomiske aktiver, de måtte besidde i EU: ALISOV, Igor, født den 11. marts 1968 DROGANOV, Aleksey (alias DROGANOV, Alexei), født den 11. oktober 1975 EGOROVA, Olga, født den 29. juni 1955 GAUS, Alexandra, født den 29. marts 1975 GERASIMOVA, Anastasia, født den 22. januar 1982 GRIN, Victor, født den 1. januar 1951 KARPOV, Pavel, født den 27. august 1977 KHIMINA, Yelena (alias KHIMINA, Elena), født den 11. februar 1953 KLYUEV, Dmitry (alias KLYUEV, Dmitriy eller KLYUEV, Dmitri), født den 10. august 1967 KOMNOV, Dmitriy (alias KOMNOV, Dmitri), født den 17. maj 1977 KRIVORUCHKO, Aleksey (alias KRIVORUCHKO, Alex eller KRIVORUCHKO, Alexei), født den 25. august 1977 KUZNETSOV, Artem (alias KUZNETSOV, Artyom), født den 28. februar 1975 LOGUNOV, Oleg, født den 4. februar 1962 MAYOROVA, Yulya (alias MAYOROVA, Yulia), født den 23. april 1979 PAVLOV, Andrey (alias Pavlov, Andrei), født den 7. august 1977 PECHEGIN, Andrey (alias PECHEGIN, Andrei), født den 24. september 1965 PODOPRIGOROV, Sergei, født den 8. januar 1974 PONOMAREV, Konstantin, født den 14. august 1971 PROKOPENKO, Ivan Pavlovitch, født den 28. september 1973 REZNICHENKO, Mikhail, født den 20. februar 1985 SAPUNOVA, Marina, født den 19. juni 1971 SHUPULOVSKY, Mikhail, født den 28. september 1983 SILCHENKO, Oleg, født den 25. juni 1977 STASHINA, Yelena (alias STASHINA, Elena eller STASHINA, Helen), født den 5. november 1963 STEPANOVA, Olga, født den 29. juli 1962 STROITELEV, Denis, født den 23. januar 1973 TAGIEV, Fikhret, født den 3. april 1962 TOLCHINSKIY, Dmitry (alias TOLCHINSKY, Dmitriy eller TOLCHINSKIY, Dmitri), født den 11. maj 1982 UKHNALYOVA, Svetlana (alias UKHNALEV, Svetlana eller UKHNALEVA, Svetlana V.), født den 14. marts 1973 URZHUMTSEV, Oleg, født den 22. oktober 1968 VINOGRADOVA, Natalya, født den 16. juni 1973 VORONIN, Victor, født den 11. februar 1958 e) indtrængende at opfordre Rusland til at iværksætte en troværdig, grundig og uafhængig efterforskning af Sergei Magnitskys død under varetægtsfængsling og drage alle de ansvarlige til ansvar f) at opfordre Rusland til at lukke den posthume Sergei Magnitsky-retssag og holde op med at lægge pres på hans mor og enke for at få dem til at deltage i denne retssag;
bb.

at påpege, at der ikke er fundet en løsning på de globale udfordringer, som forventes at blive større, og at klimaændringer og miljøforringelse truer med at udligne de fremskridt, der er gjort med hensyn til opfyldelsen af 2015-målene; derfor at øge indsatsen mod klimaforandringer på FN's klimatopmøde i 2014 for at få skabt et solidt fundament, der kan danne grundlag for vellykkede forhandlinger og holdbare fremskridt i retning af at nedbringe emissioner og styrke tilpasningsstrategierne på konferencen mellem parterne i FN's rammekonvention om klimaændringer i 2015; at foregå med et godt eksempel og vedtage en ambitiøs, bindende ramme for klimapolitik med mål i god tid før topmødet for at påvirke forhandlingerne i en positiv retning;
43.

anbefaler, at når den værste del af finanskrisen er overstået, skal programlandene sammen med EU-institutionerne iværksætte en genopretningsplan for arbejdsmarkedet med henblik på at genoprette deres økonomier tilstrækkeligt til at genoprette den sociale situation, som den var før programperioden, eftersom dette er den eneste mulighed for at konsolidere den makroøkonomiske tilpasning og afhjælpe skævhederne i den offentlige sektor, såsom gælden og underskuddet; understreger, at der skal iværksættes jobgenopretningsplaner, der tager hensyn til: — behovet for hurtigt at løse problemerne i kreditsystemet, navnlig for SMV'er — behovet for at skabe gunstige vilkår for virksomhederne, således at de får mulighed for at udvikle deres aktiviteter på lang sigt og på en bæredygtig måde, samt for at fremme SMV'er, da de spiller en central rolle i forbindelse med jobskabelse — en optimal udnyttelse af de muligheder, som EU tilbyder gennem strukturfondene, især ESF — en konkret beskæftigelsespolitik med aktive arbejdsmarkedspolitikker — kvalitetsbetonede europæiske offentlige arbejdsformidlingstjenester og en opadrettet lønpolitik — en europæisk ungdomsbeskæftigelsesgaranti — behovet for at sikre en rimelig fordeling af konsekvenserne og — et program for arbejdsløse husstande og endelig en mere forsigtig finanspolitisk forvaltning;
27.

opfordrer Kommissionen til at udvide åbenheden i forbindelse med ekspertgrupper og komitologigrupper ved at afholde deres møder offentligt og offentliggøre ansættelsesproceduren for medlemmer samt oplysninger angående medlemskab, procedurer, dokumenter inkluderet i overvejelser, afstemninger, afgørelser og mødeprotokoller, altsammen online i et standardformat; understreger, at medlemmer af ekspertgrupper og komitologigrupper på forhånd skal oplyse, hvis de har en personlig interesse i de diskuterede emner; opfordrer Kommissionen til at forbedre og fuldt ud gennemføre interne retningslinjer for alle generaldirektorater vedrørende rekrutteringsproceduren (vedrørende bl.a. afbalanceret sammensætning, interessekonflikter og offentlige udbud) og regler for godtgørelse, og til at aflægge rapport om dette spørgsmål ikke kun i den årlige rapport om aktindsigt, men også i generaldirektoraternes årlige aktivitetsrapport; opfordrer Kommissionen til navnlig at rapportere om ekspertgruppen vedrørende det transatlantiske handels- og investeringspartnerskab;